Enno Põllu

Enno Põllu (8. juuni 1936 Väinjärve vald, Koeru kihelkond, Järvamaa – 28. september 1994 Läänemeri) oli Eesti insener ja sporditegelane. 

 Elulugu 
Lõpetas 1954. aastal Tallinna Kommunaal-Ehitustehnikumi ja 1960. aastal Eesti Põllumajanduse Akadeemia mehhaniseerimisteaduskonna. 

Töötas 1963. aastast Kadrina EPT juhatajana.

Aastatel 1993–1994 oli Kadrina vallavanem. Tal oli teeneid kohalike spordibaaside väljaehitamisel.

Ta hukkus Estonia katastroofis 1994. aasta septembris.

Saavutused sportlasena
Oli sõudmises 1957 kaheksapaadil Eesti sügisregatil hõbeda võitjaid ning nelja- ja kaheksapaadil Tartu meistreid 
Eesti NSV meistrivõistlustel sai neljapaadil 1958 hõbeda ja 1959 pronksi

Tunnustus
 1979 – Eesti NSV teeneline insener
 1981 – spordiühingu Jõud auliige

Viited

Välislingid

Kategooria:Eesti sõudjad
Kategooria:Eesti Maaülikooli põllumajanduse mehhaniseerimise teaduskonna vilistlased
Kategooria:Eesti NSV teenelised insenerid
Kategooria:Estonia katastroofis hukkunud
Kategooria:Sündinud 1936
Kategooria:Surnud 1994